ઘટનાનું મૂળ એક દિવસ પહેલા ભુજના રહેવાસી નોફીલ લતીફ થૈબાને તેના ફેસબુક પર માંડવીના ભાલેશ ગઢવી અને પોલસિંગ નામના શખ્સોએ મુસ્લિમ સમાજની લાગણી દુભાય તેવી કોમેન્ટ કરી હતી. શનિવારે સાંજે બી ડીવીઝન પોલીસ મથકે બે આરોપીઓ સામે ફરિયાદ નોંધાવાતા પોલીસે તાબડતોબ ભાલેશ ગઢવીની ધરપકડ કરી હતી. રવિવારે બપોરે 2 વાગે ભાલેશને બી ડીવીઝન પોલીસ મથકે લવાયો ત્યારે મુસ્લિમ સમાજના ટોળાએ ગઢવીને ટોળાને સોંપવા પોલીસને જણાવ્યું હતું. પોલીસે તે ગેરકાયદેસર હોવાનું કહેતા સાંજે છ વાગે ટોળાએ પોલીસ પર પથ્થરમારો શરૂ કરતા નાછુટકે પોલીસને હવામાં ગોળીબાર કરવાની ફરજ પડી હતી.